CELEX: 31982R2306
Language: el
Date: 1982-08-19 00:00:00
Title: Κανονισμός (EOK) αριθ. 2306/82 τού Συμβουλίου τής 19ης Αυγούστου 1982 περί καταργήσεως τού ισχύοντος οριστικού δασμού αντιντάμπινγκ στίς εισαγωγές ορισμένων νημάτων βάμβακος καταγωγής Τουρκίας

Avis juridique important

|

31982R2306

Κανονισμός (EOK) αριθ. 2306/82 τού Συμβουλίου τής 19ης Αυγούστου 1982 περί καταργήσεως τού ισχύοντος οριστικού δασμού αντιντάμπινγκ στίς εισαγωγές ορισμένων νημάτων βάμβακος καταγωγής Τουρκίας  

Επίσημη Εφημερίδα αριθ. L 246 της 21/08/1982 σ. 0014 - 0014

***** ΚΑΝΟΝΙΣΜΟΣ (ΕΟΚ) 2306/82 ΤΟΥ ΣΥΜΒΟΥΛΙΟΥ  της 19ης Αυγούστου 1982  περί καταργήσεως του ισχύοντος οριστικού δασμού αντιντάμπινγκ στις εισαγωγές ορισμένων νημάτων βάμβακος καταγωγής Τουρκίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως τα άρθρα 12 και 16 παράγραφος 1,  το πρόσθετο πρωτόκολλο της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Τουρκίας (3),  την πρόταση που υπέβαλε η Επιτροπή ύστερα από διαβουλεύσεις στους κόλπους της συμβουλευτικής επιτροπής που προβλέπεται από το άρθρο 6 του κανονισμού (ΕΟΚ) αριθ. 3017/79,  Εκτιμώντας:  ότι, με τον κανονισμό (ΕΟΚ) αριθ. 789/82 (4), το Συμβούλιο επέβαλε οριστικό δασμό αντιντάμπινγκ 12 % στις εισαγωγές ορισμένων νημάτων βάμβακος καταγωγής Τουρκίας·  ότι έκτοτε η Επιτροπή, αφενός, και η τουρκική κυβέρνηση και τούρκοι εξαγωγείς, αφετέρου, κατέληξαν σε διακανονισμό· ότι ο διακανονισμός αυτός περιλαμβάνει ιδιαίτερα την καθιέρωση στην Τουρκία συστήματος ελάχιστων τιμών εξαγωγής για τα προϊόντα αυτά και τη θέσπιση από την Κοινότητα και την Τουρκία ενός συστήματος διπλού ελέγχου, με σκοπό να εξασφαλιστεί η τήρηση των διατάξεων αυτού του διακανονισμού·  ότι η Επιτροπή εκτιμά ότι αυτός ο διακανονισμός είναι σε θέση να απαλείψει τη ζημία που προκαλείται στην κοινοτική βιομηχανία από τις εισαγωγές ορισμένων νημάτων βάμβακος καταγωγής Τουρκίας ·  ότι η επιβολή δασμών αντιντάμπινγκ στις εισαγωγές αυτές, εκτός εκείνων οι οποίες έχουν ήδη εισαχθεί στο τελωνειακό έδαφος της Κοινότητας, αλλά δεν έχουν τεθεί σε ελεύθερη κυκλοφορία, δεν φαίνεται πλέον αναγκαία, και ότι υπό τις περιστάσεις αυτές ενδείκνυται η κατάργηση του κανονισμού (ΕΟΚ) αριθ. 789/82,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 789/82 καταργείται. Εξακολουθεί πάντως να εφαρμόζεται στα προϊόντα καταγωγής Τουρκίας που έχουν ήδη εισαχθεί στο τελωνειακό έδαφος της Κοινότητας, χωρίς όμως να έχουν τεθεί σε ελεύθερη κυκλοφορία.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Αυγούστου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 293 της 29. 12. 1972, σ. 4.  (4) ΕΕ αριθ. L 90 της 3. 4. 1982, σ. 1.